Publication: Magyar Közlöny
Issue: MK-2009-119 (Year: 2009, Number: 119)
Era: 2004-2010
Section: napi szolgálati idõ engedélyezésének szabályairól szóló 7/2006. (III. 21.) HM rendelet (a továbbiakban: R.) 4. § (1) bekezdés
Paragraph Index: 205

(1) Az R. 33. § (2) bekezdése helyébe a következõ rendelkezés lép: „(2) Ha a felülvizsgálandó katona korábban nem részesült kórházi kezelésben, a felülvizsgálat elõkészítéséért felelõs fõorvost az Elsõfokú FÜV Bizottság elnöke jelöli ki. Ha a felülvizsgálandó katona korábban már részesült a HM által fenntartott járó-, illetve fekvõbeteg ellátó gyógyintézeti kezelésben, és alkalmasságának felülvizsgálata korábbi gyógyellátásával kapcsolatos betegségének következtében válik indokolttá, amely miatt kezelték, a felülvizsgálatot a kivizsgálást, illetve a kezelést végzõ osztály (szakrendelés) készíti elõ. Több szakorvosi profilba tartozó elváltozás esetén – ha a vezetõ kórisme nem tisztázott – a legsúlyosabb panaszok szerint illetékes osztály fõorvosát kell kijelölni a felülvizsgálat elõkészítésére.”

Source: https://magyarkozlony.hu/hivatalos-lapok/51a80a0ec3b52191ef7662159dd32d444f21c26a/dokumentumok/158ce49ce275f20d0be634a44a99fb275c45f60b/letoltes